wickkiey/tamil-wikipedia-chunked huggingface dataset:
# மலேசியா–சிங்கப்பூர் எல்லை

## வரலாறு

தீவு; அர்சுபர்க் கலங்கரை விளக்கம்]]
மலேசியாவிற்கும் சிங்கப்பூருக்கும் இடையிலான எல்லை அமைவு, 1824-ஆம் ஆண்டு, பிரித்தானிய கிழக்கிந்திய நிறுவனத்திற்கு சிங்கப்பூர் தீவு ஜொகூர் சுல்தானகத்தால் வழங்கப்பட்டபோது நடைமுறைக்கு வந்தது. 1914-ஆம் ஆண்டில் ஜொகூர் ஒரு முறையான பிரித்தானிய பாதுகாவல் நிலப்பகுதியாக *(British Protectorate)* மாறியது. இருப்பினும் சிங்கப்பூர் மட்டும் நீரிணைக் குடியேற்றங்களின் ஒரு பகுதியாக தனியாக இருந்தது.  
அக்டோபர் 19, 1927 அன்று நீரிணைக் குடியேற்றங்களின் ஆளுநர் இயூ கிளிபோர்டு *(Hugh Clifford)*; மற்றும் ஜொகூர் சுல்தான் இபுராகிம் அல் மசூர் ஆகிய இருவரும் கடல் எல்லையை வரையறுக்கும் ஓர் உடன்படிக்கையில் கையெழுத்திட்டனர். இதுவே உலகின் மிகவும் பரபரப்பான நில எல்லைகளில் ஒன்றாக அறியப்படுகிறது.  
**நில எல்லையைக் கடக்கும் பயணிகளின் எண்ணிக்கை**  
| 20 சூன் 2025 | 578,000 | சூன் பள்ளி விடுமுறைகள் (சி) |  |
| --- | --- | --- | --- |
| 20 திசம்பர் 2024 | 562,000 | திசம்பர் பள்ளி விடுமுறைகள் (சி) |  |
| 13 திசம்பர் 2024 | 553,000 | திசம்பர் பள்ளி விடுமுறைகள் (சி) |  |
| 6 செப்டம்பர் 2024 | 543,000 | செப்டம்பர் பள்ளி விடுமுறைகள் (சி) |  |
| 8 ஆகத்து 2024 | 540,000 | தேசிய நாள் விடுமுறை (சி) |  |
| 14 சூன் 2024 | 530,000 | செப்டம்பர் பள்ளி விடுமுறைகள் (சி) - அஜி விடுமுறை (சி)(ம) |  |
| 13 சூன் 2024 | 510,000 | சூன் பள்ளி விடுமுறைகள் (சி)(ம) |  |
| 28 மார்ச் 2024 | 510,000 | பெரிய வெள்ளி விடுமுறை (சி) |  |
| 15 மார்ச் 2024 | 500,000 | மார்ச் பள்ளி விடுமுறைகள் (சி) |  |
| 8 மார்ச் 2024 | 495,000 | மார்ச் பள்ளி விடுமுறைகள் (சி) |  |
| 8 ஆகத்து 2019 | 485,000 | தேசிய நாள் விடுமுறை (சி) | } |
- (சி) - சிங்கப்பூர்
- (ம) - மலேசியா
# மஞ்சரா அணை

**மஞ்சரா அணை** *(Manjara Dam)* என்பது இந்தியாவின் மகாராட்டிர மாநிலத்தில் உள்ள மஞ்சரா ஆற்றின் குறுக்கே கட்டப்பட்ட ஒரு மண் நிரப்பு அணையாகும். நான்கு ஆண்டுகள் மழை பெய்யாததால் செப்டம்பர் 2016 வரை நீர்த்தேக்கம் முற்றிலும் வறண்டு போனது. செப்டம்பர் 2016 ஆண்டு இறுதியில் இந்த அணை நிரம்பியது. மிகக் குறைந்த அடித்தளத்திற்கு மேலே உள்ள அணையின் உயரம் 25 மீ (82 அடி) ஆகவும், நீளம் 4,203 மீ (13,789) அகவும் உள்ளது. நேரடி நீர் சேமிப்புத் திறன் 0.115கி.மீ<sup>3</sup> (0.028 கன மைல் ஆகும். கோடைக்காலத்தில் கரைந்த ஆக்சிசன் குறைவாக இருக்கும் போது காரத்தன்மை அதிகரித்தாலும் இந்த நீர் பாசனத்திற்கு ஏற்றது.
# குளிர்கால ஓய்வு

**குளிர்கால ஓய்வு** (*Winter rest*) என்பது தாவரங்களிலும் சில விலங்குகளிலும் குளிர்காலத்தின் போது நிகழும் இயற்கையான ஓய்வு/செயலிழப்பு நிலை ஆகும். இந்த நிலை அவற்றை கடுமையான குளிர் சூழலிலிருந்து பாதுகாத்து, ஆற்றலைச் சேமிக்க உதவுகிறது. குளிர்காலத்தில் நிலவும் மிகவும் விரோதமான சுற்றுச்சூழல் நிலைமைகளின் போது உலகின் கூடுதல் வெப்பமண்டலப் பகுதிகளில் வாழும் தாவரங்களும் வெப்ப இரத்தம் கொண்ட விலங்குகளின் செயல்பாடும் குறைகின்றன. இந்த நிலையில், அவை குளிர் காலநிலையில் ஆற்றலைச் சேமிக்கின்றன, அதே நேரத்தில் உணவு ஆதாரங்களுக்கான அணுகலும் குறைவாகவே உள்ளது.
# குளிர்கால ஓய்வு

## தாவரங்கள்

இலையுதிர் கால மரங்கள் குளிர்காலத்தில் தங்கள் இலைகளை இழக்கின்றன. மர வளர்ச்சி வளையங்கள் குளிர்கால ஓய்வின் விளைவாகும். ஏனெனில் வெப்பமான வசந்த காலத்தில் விரைவான வளர்ச்சியும், பின்னர் ஆண்டின் பிற்பகுதியில் மெதுவான வளர்ச்சியும் இருக்கும்.  
வற்றாத மற்றும் இரண்டு ஆண்டுகளுக்கு ஒருமுறை வளரும் மூலிகைத் தாவரங்கள் குளிர்காலத்திற்கு முன்பு உறைபனிக்கு உணர்திறன் கொண்டு, தரைக்கு மேலே உள்ள பகுதிகளை இழந்து, வசந்த காலத்தில் மீண்டும் வளரும். ஆண்டுதோறும் வளரும், குளிர்காலத்திற்கு முன்பு விதைகளை உற்பத்தி செய்யும் மூலிகைத் தாவரங்களும் ஏதோ ஒரு வடிவத்தில் குளிர்கால ஓய்வைக் கொண்டிருப்பதாகக் கருதலாம். ஏனெனில் அவற்றின் விதைகள் முளைப்பதற்கு முன்பு குளிர்காலத்தில் செயலற்ற நிலையில் இருக்கும். குளிர்காலத்திற்கு முன்பு முளைக்கும் விதைகளைக் கொண்ட வருடாந்திர தாவரங்களும் குளிர்கால ஓய்வைக் கொண்டுள்ளன. உதாரணமாக, இலையுதிர்காலத்தில் விதைக்கப்பட்டு உறைபனிக்கு முன் முளைக்கும் குளிர்கால தானியங்கள், குளிர்காலத்தில் செயலற்றதாகி, அவை பூத்து முடிவதற்கு சில வாரங்கள் குளிர் தேவைப்படும்.  
பொதுவாக தாவரங்கள் குளிர்காலத்தில் வளர்ச்சியை நிறுத்திக் கொள்ளும். இலைகளை உதிர்க்கும்.
தாழ்ந்த வேகத்தில் உயிரியல் செயல்களை நடத்தும். இதனைய்யே செயலிழப்பு நிலை என்று அழைப்பார்கள்.
# குளிர்கால ஓய்வு

## விலங்குகள்

விலங்கின் குளிர்கால ஓய்வு உண்மையான உறக்கநிலையிலிருந்து வேறுபட்டதாகும். இவற்றின் வளர்சிதை மாற்றம் வெகுவாகக் குறையாது. உடல் வெப்பநிலை கணிசமாகக் குறையாது, இருப்பினும் அவற்றின் இதயத் துடிப்பு குறைகிறது. இதன் பொருள் அணில் கரடி எனப்படும் ரக்கூன் போன்ற விலங்குகள் வெப்பநிலை அதிகரித்தாலோ அல்லது பனி உருகாமலோ விரைவாக மீண்டும் சுறுசுறுப்பாக மாறக்கூடும். குளிர்காலத்தில் ஓய்வெடுக்கும் பிற விலங்குகளுக்கு ஐரோப்பிய வளைக்கரடி ஓர் எடுத்துக்காட்டாகும்.  
கரடியின் உடல் வெப்பநிலை உண்மையான உறக்கநிலைக்கு உட்படும். மற்ற பாலூட்டிகளை விடக் குறைவாகக் குறைகிறது. பெரும்பாலும் 6-7 டிகிரி செல்சியசு வரை மாறுபடுகிறது. இது அவற்றின் பெரிய, வெப்பத்தைத் தக்கவைக்கும் உடல் நிறைகளின் விளைவாகும். உறக்கநிலையின் முக்கிய குறிகாட்டியான அவற்றின் வளர்சிதை மாற்றமும் கணிசமாகக் குறைகிறது.
# இராம்கஞ்ச் மண்டி சட்டமன்றத் தொகுதி

**இராம்கஞ்ச் மண்டி சட்டமன்றத் தொகுதி** *(Ramganj Mandi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இராம்கஞ்ச் மண்டி, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# இராம்கஞ்ச் மண்டி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சூசர் சிங் | இந்திய தேசிய காங்கிரசு</br> |  |
| 1977 | அரிசு குமார் | ஜனதா கட்சி |  |
| 1980 | rowspan=3 | பாரதிய ஜனதா கட்சி</br> |  |
| 1985 |  |  |  |
| 1990 |  |  |  |
| 1993 | இராம் கிசன் வர்மா | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | பிரகலாத் குஞ்சல் | rowspan=5 | பாரதிய ஜனதா கட்சி</br> |
| 2008 | சந்திரகாந்த மேக்வால் |  |  |
| 2013 |  |  |  |
| 2018 | மதன் திலாவர் |  |  |
| 2023 | } |  |  |
# செருகோல்

**செருகோல்** (*Cherukole*) என்பது இந்தியாவின் தென் மாநிலமான கேரளத்தின் பத்தினம்திட்டா மாவட்டத்தில் உள்ள ஒரு கிராமமாகும்.
# செருகோல்

## மொழி

செருகோல் கிராம மக்களின் தாய் மொழி மலையாளம் ஆகும்.
# செருகோல்

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செருகோலின் மக்கள் தொகை 13,048 ஆகும். இம்மக்கள் தொகையில் 6,200 ஆண்களும் 6,848 பெண்களும் இருந்தனர்.
# செருகோல்

## அரசியல்

செருகோல் கிராமம் பத்தினம்திட்டா மக்களவைத் தொகுதியின் ஒரு பகுதியாகும். ஆண்டோ ஆண்டனி இத் தொகுதியின் தற்போதைய நாடாளுமன்ற உறுப்பினராவார்.
# செருகோல்

## காலநிலை

செருகோல் காலநிலை மிதமானதாகவும் இனிமையானதாகவும் இருக்கும். ஆண்டு முழுவதும் வெப்பமண்டல கால நிலை இங்கு நிலவுகிறது.
# செருகோல்

## போக்குவரத்து

செருகோல் பகுதி மக்களுக்கு முக்கிய போக்குவரத்து சேவையை கேரள மாநில சாலைப் போக்குவரத்துக் கழகம் (கே.எசு.ஆர்.டி.சி) வழங்குகிறது.
# அஜய் குசுவாகா

**அஜய் குசுவாகா** (*Ajay Kushwaha*) எனும் அஜய் குமார் என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் மினாப்பூர் பகுதியினைச் சேர்ந்தவர். அஜய் குமார் 1995-ல் கிழக்கு சம்பாரன் மாவட்டத்திலுள்ள சாந்த் வினோவா எப். பி. ஆர். ஆர். கே. கல்லூரியில் இடைநிலைக் கல்வியினை முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் மினாப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆதித்ய குமார்

**ஆதித்ய குமார்** (*Aditya Kumar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் காண்டி பகுதியினைச் சேர்ந்தவர். இளங்கலைப் பட்டப் படிப்பினை முடித்த பின்னர் முசாபர்பூரில் உள்ள எசு. கே. ஜெ. சட்டக் கல்லூரியில் இளங்கலைச் சட்டப் படிப்பினை முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சக்ரா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அஜித் குமார் (பீகார்)

**அஜித் குமார்** (*Ajeet Kumar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் காண்டி பகுதியினைச் சேர்ந்தவர். அஜித் குமார் 1991ஆம் ஆண்டு முசாபர்பூரில் உள்ள பாபாசாகேப் பீம்ராவ் அம்பேத்கர் பீகார் பல்கலைக்கழகத்தில் பொறியியலில் இளநிலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் காண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அஜித் குமார் (பீகார்)

## அரசியல் வாழ்க்கை

அஜித் குமார் பிப்ரவரி 2005, அக்டோபர் 2005 மற்றும் 2010ஆம் ஆண்டுகளில் நடைபெற்ற பீகார் சட்டப்பேரவை பொதுத் தேர்தல்களில் பீகார் சட்டமன்றத்திற்கு ஐக்கிய ஜனதா தளம் சார்பில் காண்டி சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2015 பீகார் அரசியல் நெருக்கடி தொடர்ந்து 18 பேருடன் ஐக்கிய ஜனதா தளத்தை விட்டு வெளியேறிய பீகாரின் முன்னாள் முதல்வர் ஜீதன் ராம் மாஞ்சியின் இந்துசுதானி அவாம் மோர்ச்சாவில் சேர்ந்தார். 2015 பீகார் சட்டப்பேரவைத் தேர்தலில் காண்டி சட்டமன்றத் தொகுதியில் போட்டியிட்டு தோல்வியடைந்தார். மீண்டும் 2025இல் காண்டி சட்டமன்றத் தொகுதியில் ஐக்கிய ஜனதா தள வேட்பாளராகப் போட்டியிட்டு வெற்றிபெற்றார்.
# அம்மோனியம் ஐப்போ அயோடைட்டு

**அம்மோனியம் ஐப்போ அயோடைட்டுகள்** (*Ammonium hypoiodites*) என்பவை சில கரிம ஆக்சிசனேற்ற வினைகளில் பயன்படுத்தப்படும் வினைத்திறன் மிக்க இடைநிலைகளின் ஒரு வகையாகும். இவை வேதியியல் வினையின் போது உருவாகி, மிக விரைவாக மற்றொரு நிலையான மூலக்கூறாக மாறும் அதிக வினைத்திறன் கொண்ட மூலக்கூறுகளாக இருக்கும். அம்மோனியத்தையோ அல்லது பல்வேறு மாற்றுகளைக் கொண்ட ஒரு அல்கைலாமோனியத்தையோ நேர்மின் அயனியாகக் கொண்டிருக்கின்றன. இந்த நேர்மின் அயனி செயலில் உள்ள ஆக்சிசனேற்றியாக ஓர் ஐப்போ அயோடைட்டு எதிர்மின் அயனியுடன் இணைக்கப்பட்டுள்ளது. பெராக்சைடுகள், ஆக்சோன், பெர் அமிலங்கள் அல்லது பிற வலுவான ஆக்சிசனேற்ற முகவர்களைப் பயன்படுத்தி அயோடைட்டு வினையாக்கிகளிலிருந்து ஐப்போ அயோடைட்டு தளத்தில் உருவாக்கப்படுகிறது. பின்னர் ஐப்போ அயோடைட்டு பல்வேறு கரிம அடி மூலக்கூறுகளை ஆக்சிசனேற்றும் திறன் பெறுகிறது. அயோடைடு மீண்டும் உருவாக்கப்படுகிறது. அதாவது அசல் வலுவான ஆக்சிசனேற்ற முகவர் அதிகமாக இருந்தால் வினை அயோடைடு/ஐப்போ அயோடைட்டுடன் ஒரு வினையூக்கியாக இயங்குகிறது.  
அம்மோனியம் ஐப்போ அயோடைட்டுகள் பென்சிலிக் மெத்தில் குழுக்களை ஆக்சிசனேற்றும் திறன் கொண்டவையாகும். ஆக்சிசனேற்ற அரோமாட்டிக்கு நீக்கத்தை இவை தொடங்குகின்றன. இவற்றால் β-கீட்டோலாக்டோன்களின் ஆக்சிசனேற்ற கார்பாக்சிலேற்ற நீக்கமும் தொடங்குகிறது. β-கீட்டோலாக்டோன் வினையைப் போலவே, பல்வேறு கீட்டோன்களின் ஆல்பா நிலையில் ஆக்சிசனேற்ற ஈதர் உருவாக்கத்தைச் செய்ய முடியும். நாற்தொகுதி மைய அம்மோனியம் நேர்மின் அயனிகளைப் பயன்படுத்துவது ஆல்பா-ஈத்தராக்கல் வினையின் உயர் சமச்சீரற்ற வினையைக் கொடுக்கலாம். இது திறமையான நாற்தொகுதி மைய உலோகம் இல்லாத கரிம வினையூக்கச் செயல்முறைக்கு ஒரு எடுத்துக்காட்டாகும்.  
பல்வேறு ஆக்சிசனேற்ற-இணைப்பு வினைகளில் பல குவானிடினியம் ஐப்போ அயோடைட்டுகளையும் பயன்படுத்தலாம். குவானிடினியம் நேர்மின் அயனி பல அயனி இடைவினைகள் அல்லது ஐதரசன் பிணைப்புகளை அடி மூலக்கூறுகளுடன் உருவாக்கும் கூடுதல் நன்மையைக் கொண்டுள்ளது. டிரை அசா பைசைக்ளோ டெசீனின் இணை அமிலம் குறிப்பாக பயனுள்ளதாக இருக்கும்.
# புண்யதாச எதுசூரிய

**புண்யதாச எதுசூரிய** (*PunyadasaEdussuriya*) இலங்கையைச் சேர்ந்த ஒரு நீதிபதி ஆவார். இலங்கை உச்ச நீதிமன்றத்தின் நீதிபதியாக இருந்தார். அதற்கு முன்பு இவர் மேல்முறையீட்டு நீதிமன்றத்தின் நீதிபதியாகப் பணியாற்றினார். ஓய்வு பெற்ற பிறகு, இலஞ்சம் அல்லது ஊழல் குற்றச்சாட்டுகளை விசாரிக்கும் ஆணையத்தின் உறுப்பினராகப் பணியாற்றினார்.  
புண்யதாச எதுசூரிய கொழும்புவிலுள்ள இராயல் கல்லூரியில் கல்வி பயின்றார். அங்கு நீதிபதி எசு. டபிள்யூ. பி. வடுகொடபிட்டிய மற்றும் உபாலி விச்சேவர்தனே ஆகியோர் இவரது வகுப்புத் தோழர்கள் ஆவர்.
# பிரான்சிசு குணவர்தனா

**பிரான்சிசு குணவர்தனா** (*Francis Gunawardena*) இலங்கையைச் சேர்ந்த ஒரு வழக்கறிஞர் ஆவார். டான் பிரான்சிசு அத்துருசிங்க குணவர்தனா என்ற பெயராலும் அறியப்படுகிறார். இலங்கை மேல்முறையீட்டு நீதிமன்றத்தின் நீதிபதியாகப் பணியாற்றுகிறார். சனாதிபதி அனுர குமார திசாநாயக்க இவரை நியமித்தார். 2025 ஆம் ஆண்டு சூன் மாதம் 19 ஆம் தேதி முதல் பணியாற்றி வருகிறார்.
# பிரான்சிசு குணவர்தனா

## தொழில்

குணவர்தனா மேல்முறையீட்டு நீதிமன்றத்திற்கு நியமிக்கப்படுவதற்கு முன்பு இலங்கை உயர் நீதிமன்ற நீதிபதியாகப் பணியாற்றினார்.
# பிராசுபர் பெர்னாண்டோ

**பிராசுபர் பெர்னாண்டோ** (*Prosper Fernando*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் ஒலிபரப்பாளர் ஆவார். இலங்கை வானொலியில் நீண்டகாலமாக அறிவிப்பாளராக இருந்தார்..இல்லத்தரசிகள் விருப்பம் மற்றும் விடுப்பு நாள் விருப்பம் போன்ற இலங்கை வானொலியின் மிகவும் பிரபலமான வானொலி நிகழ்ச்சிகளில் சிலவற்றை பெர்னாண்டோ வழங்கினார். இலங்கைத் தீவில் ஆயிரக்கணக்கானோர் நிகழ்ச்சிகளைக் கேட்டு மகிழ்ந்தனர்.  
பெர்னாண்டோ ஒரு செய்தி வாசிப்பாளராகவும், இலங்கை வானொலியில் ஆங்கில செய்தி அறிக்கைகளை வழங்குபவராகவும் இருந்தார். இலங்கை ஒலிபரப்புக் கூட்டுத்தாபனத்தின் சிங்கள சேவையில் ஓர் அறிவிப்பாளராகவும் இருந்தார்.
# திம் ஆர்சிங்டன்

**திம் ஆர்சிங்டன்** (*Tim Horshington*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் ஒலிபரப்பாளர் ஆவார். திமோதி நவரத்தினம் ஆர்சிங்டன் என்ற பெயராலும் இவர் அறியப்படுகிறார். 1950 ஆம் ஆண்டுகளில் லிவி விச்சேமன்னே மற்றும் கிளிஃபோர்ட்டு டாட்டு ஆகியோரால் அறிவிப்பாளர்கள் குழுவில் நியமிக்கப்பட்ட ஆரம்பகால தமிழ் அறிவிப்பாளர்களில் ஆர்சிங்டனும் ஒருவர் ஆவார். தீவில் வானொலி கேட்போர் மத்தியில் இவர் மிகவும் பிரபலமாக இருந்தார். நேயர்கள் இலங்கை வானொலியில் இவரது மென்மையான குரலைக் கேட்டு மகிழ்ந்தனர். 1950 மற்றும் 1960 ஆம் ஆண்டுகளில் தெற்காசியாவில் வானொலி நிலையமே காற்றலைகளை ஆண்டது.  
திம் ஆர்சிங்டன் 1952-1953 ஆம் ஆண்டில் சிட்னியில் உள்ள மெக்குவாரி ஒளிபரப்பு சேவையில் பயிற்சி பெற ஆத்திரேலியாவுக்கு அனுப்பப்பட்டார்.  
இலங்கை வானொலியில் இவர் 'பாண்ட்சு இட் பரேட்டு' மற்றும் 'ஆலிடே சாய்சு' போன்ற வானொலி நிகழ்ச்சிகளை வழங்கினார்.  
2002 ஆம் ஆண்டு மே மாதம் 8 ஆம் தேதியன்று கனடாவின் ஒண்டாரியோவின் டொராண்டோவில் திம் ஆர்சிங்டன் இறந்தார்.
# தேசிய நெடுஞ்சாலை 128இ (இந்தியா)

**தேசிய நெடுஞ்சாலை 128இ** என்பது (*National Highway 128C (India)*) பொதுவாக **தே. நெ. 128இ** எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 128இ இந்தியாவின் உத்தரப் பிரதேச மாநிலத்தில் பயணிக்கிறது.
# தேசிய நெடுஞ்சாலை 128இ (இந்தியா)

## வழித்தடம்

தேசிய நெடுஞ்சாலை 128இ உத்தரப் பிரதேச மாநிலத்தில் உள்ள ஆசம்கரை தோக்ரிகாட்டுடன் இணைக்கிறது.
# தேசிய நெடுஞ்சாலை 128இ (இந்தியா)

## சந்திப்புகள்

: ஆசம்கர் அருகே முனையம்
: தோக்ரிகாட் அருகே முனையம்
# ஏ. டபிள்யூ. தர்மபாலா

**ஏ. டபிள்யூ. தர்மபாலா** (*A. W. Dharmapala*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் முன்னோடி ஒலிபரப்பாளர் ஆவார். பழமையான வானொலி நிலையமான இலங்கை வானொலியின் வெளிப்புற ஒளிபரப்பு பொறியாளராக 42 ஆண்டுகள் (1922-1964) இவர் பணியாற்றினார்.இலங்கை வானொலியின் பொறியாளர்களின் உதவியுடன், முதலாம் உலகப் போரின் போது கைப்பற்றப்பட்ட செருமன் நீர்மூழ்கிக் கப்பலில் இருந்து கிடைத்த வானொலி உபகரணங்களை 0.5 கிலோவாட் கதிரலை செலுத்தியாக மாற்ற முடிந்தது. இதைப் பயன்படுத்தி, கிராமபோன் இசையை வாசித்த முதல் சோதனை ஒளிபரப்புகள் 1923 ஆம் ஆண்டில் மத்தியத் தந்தித் துறையால் நடத்தப்பட்டன. 1925 ஆம் ஆண்டு திசம்பர் 16 ஆம் தேதியன்று இங்கிலாந்தில் பிபிசி தொடங்கப்பட்ட மூன்று ஆண்டுகளுக்குப் பிறகு, தென்கிழக்கு ஆசியாவில் வழக்கமான, அதிகாரப்பூர்வ வானொலி ஒலிபரப்புகளைத் தொடங்கிய முதல் பிரித்தானியக் காலனியாக இலங்கை ஆனது. 1929 ஆம் ஆண்டு, தர்மபாலாவின் குரல், "கொலம்பின் கதா கரமி" (இது கொழும்பு அழைப்பு) என்ற வார்த்தைகளை இலங்கை வானொலியில் ஒலிபரப்பிய முதல் சிங்களக் குரல் ஆகும். 1954 ஆம் ஆண்டு, இவர் வானொலி சிலோனின் உதவிப் பொறியாளராக நியமிக்கப்பட்டார்.  
வெளிப்புற ஒளிபரப்புகளில் தர்மபால முன்னோடியாக இருந்தார். மேலும் இலங்கை தீவு முழுவதும் புத்த செயந்தி நடவடிக்கைகளில் முழுமையாக ஈடுபட்டார். தர்மபாலாவின் தொழில்நுட்ப நிபுணத்துவம் இலங்கை வானொலிக்கு விலைமதிப்பற்றதாகும்.
# உரோகந்த அபேசூரியா

**உரோகந்த அபேசூரியா** (*RohanthaAbeysooriya*) இலங்கையைச் சேர்ந்த ஒரு வழக்கறிஞர் ஆவார். நளின் ரோகந்த அபேசூரிய என்ற பெயராலும் அறியப்படுகிறார். சனாதிபதியின் ஆலோசகராகவும் இலங்கை மேல்முறையீட்டு நீதிமன்றத்தின் 52 ஆவது தலைவராகவும் பணியாற்றுகிறார். 2025 ஆம் ஆண்டு சூன் மாதம் 19 ஆம் தேதியன்று சனாதிபதி அனுர குமார திசாநாயக்க இவரை நியமித்தார்.
# உரோகந்த அபேசூரியா

## ஆரம்பகால வாழ்க்கை

உரோகந்த அபேசூரியா கொழும்பு இராயல் கல்லூரி, கொழும்பு பல்கலைக்கழகம் மற்றும் இலங்கை சட்டக் கல்லூரி ஆகியவற்றின் பழைய மாணவர் ஆவார்.
# உரோகந்த அபேசூரியா

## தொழில்

உரோகந்த அபேசூரியா மேல்முறையீட்டு நீதிமன்றத்திற்கு நியமிக்கப்படுவதற்கு முன்பு இலங்கை அரசாங்கத் தலைமை வழக்குரைஞராகப் பணியாற்றினார்.
# ஆதித்யா படபெந்திகே

**ஆதித்யா படபெந்திகே** (*AdithyaPatabendige*) இலங்கையைச் சேர்ந்த ஒரு வழக்கறிஞர் ஆவார். ஆதித்ய காந்த மத்துமா படபெந்திகே என்ற பெயராலும் அறியப்படுகிறார். இலங்கை மேல்முறையீட்டு நீதிமன்றத்தின் நீதிபதியாகப் பணியாற்றுகிறார். சனாதிபதி அனுர குமார திசாநாயக்க இவரை நியமித்தார். 2025 ஆம் ஆண்டு சூன் மாதம் 19 ஆம் தேதி முதல் பணியாற்றி வருகிறார்.
# ஆதித்யா படபெந்திகே

## தொழில்

குணவர்தன மேல்முறையீட்டு நீதிமன்றத்திற்கு நியமிக்கப்படுவதற்கு முன்பு இலங்கை உயர் நீதிமன்ற நீதிபதியாகப் பணியாற்றினார்.
# தேசிய நெடுஞ்சாலை 328 (இந்தியா)

**தேசிய நெடுஞ்சாலை 328** (*National Highway 328 (India)*) என்பது பொதுவாக **தே. நெ. 328** என குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 328 இந்தியாவின் உத்தரப் பிரதேச மாநிலத்தில் இயங்குகிறது.
# தேசிய நெடுஞ்சாலை 328 (இந்தியா)

## வழித்தடம்

தேசிய நெடுஞ்சாலை 328 உத்தரப் பிரதேச மாநிலத்தில் பஸ்தி, மெக்தாவல், கர்மைனி, காம்பியர்கஞ்ச், பர்தாவல் (கப்டன்கஞ்ச்) ஆகிய நகரங்களை இணைக்கிறது.
# தேசிய நெடுஞ்சாலை 328 (இந்தியா)

## சந்திப்புகள்

: பஸ்தி அருகே முனையம்
: மெஹ்தவால் அருகே என். எச். 328ஏ
: கேம்பியர்கஞ்ச் அருகே
: பர்தவால் அருகே முனையம் (கப்டன்கஞ்ச்)
# எட்வர்டு அடெல்பர்ட் டாய்சி

**எட்வர்டு அடெல்பர்ட் டாய்சி** (Edward Adelbert Doisy, நவம்பர் 13,1893-அக்டோபர் 23,1986) ஒரு அமெரிக்க உயிர்வேதியியலாளர் ஆவார். ஜெர்மன் மொழியில் *கோகுலேஷன்ஸ்-வைட்டமினிலிருந்து* உயிர்ச்சத்து கே மற்றும் அதன் வேதிக்கட்டமைப்பு ஆகியவற்றைக் கண்டுபிடித்ததற்காக என்ரிக்கு தாம் உடன் 1943 ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசைப் பெற்றார்.  
டாய்சி நவம்பர் 13,1893 அன்று இல்லினாய்சின் ஹியூம் நகரில் பிறந்தார். 1914ஆம் ஆண்டில் தனது ஏ. பி. பட்டத்தையும், 1916 இல் அர்பானா-சாம்பெயினில் உள்ள இல்லினாய்ஸ் பல்கலைக்கழகத்தில் முதுகலைப் பட்டத்தையும் முடித்தார். 1920 ஆம் ஆண்டில் ஹார்வர்ட் பல்கலைக்கழகத்தில் முனைவர் பட்டம் பெற்றார்.  
1919 ஆம் ஆண்டில் இவர் வாஷிங்டன் பல்கலைக்கழகத்தின் மருத்துவப் பள்ளியில் உயிர் வேதியியல் துறையில் ஆசிரிய நியமனத்தை ஏற்றுக்கொண்டார், அங்கு அவர் இணைப் பேராசிரியராக உயர்ந்தார். 1923 ஆம் ஆண்டில், இவர் செயின்ட் லூயிஸ் பல்கலைக்கழகத்திற்குப் பேராசிரியராகவும், புதிய உயிர் வேதியியல் துறையின் தலைவராகவும் சென்றார். 1965இல் ஓய்வு பெறும் வரை அந்தப் துறையின் பேராசிரியராகவும் தலைவராகவும் பணியாற்றினார். செயிண்ட் லூயிஸ் பல்கலைக்கழகம் இவரது நினைவாக இத்துறையை ஈ. ஏ. டாய்ஸி உயிரியக்கவியல் துறை என்று மறுபெயரிட்டது. சமீபத்தில், துறை மீண்டும் மறுபெயரிடப்பட்டது. இது இப்போது ஈ. ஏ. டாய்ஸி உயிரியக்கவியல் மற்றும் மூலக்கூறு உயிரியல் துறை என்று அழைக்கப்படுகிறது.  
1940 ஆம் ஆண்டில், சிகாகோ பல்கலைக்கழக மருத்துவப் பள்ளியில் மருத்துவப் பேராசிரியராக இருந்தார்.  
1930 ஆம் ஆண்டில் எஸ்ட்ரோன் கண்டுபிடிப்பில் அடால்ஃப் புடேனண்ட் உடன் இவர் போட்டியிட்டார். இவர்கள் இருவருமே இந்தப் பொருளை தனித்தனியாகக் கண்டுபிடித்தனர், ஆனால் புடேனண்டுக்கு மட்டுமே 1939 இல் வேதியியலுக்கான நோபல் பரிசு வழங்கப்பட்டது.  
1938 இல் அமெரிக்காவின் தேசிய அறிவியல் அகாதெமிக்காகவும் 1942 இல் அமெரிக்க தத்துவ சங்கத்திற்காகவும் 1948 இல் அமெரிக்கன் அகாதெமி ஆஃப் ஆர்ட்ஸ் அண்ட் சயின்சிற்காகவும் இவர் தேர்ந்தெடுக்கப்பட்டார்.  
1986 இல் இவரது மரணத்தைத் தொடர்ந்து, அவரது குடும்பத்தினர் எட்வர்ட் ஏ. மற்றும் மார்கரெட் டாய்ஸி சுகாதார அறிவியல் கல்லூரியை வழங்கினர். டாய்ஸி குடும்பத்தினரிடமிருந்து பெறப்பட்ட $30,000,000 பரிசைத் தொடர்ந்து 2007 ஆம் ஆண்டில் எட்வர்ட் ஏ. டாய்ஸி ஆராய்ச்சி மையம் இவரது நினைவாக கட்டப்பட்டு பெயரிடப்பட்டது.
# தேசிய துருவ மற்றும் பெருங்கடல் ஆராய்ச்சி மையம்

**தேசிய துருவ மற்றும் பெருங்கடல் ஆராய்ச்சி மையம்** (* National Centre for Polar and Ocean Research*) என்பது கோவாவின் வாசுகோடகாமாவில் அமைந்துள்ள ஓர் இந்திய ஆராய்ச்சி மற்றும் மேம்பாட்டு நிறுவனமாகும்.
# தேசிய துருவ மற்றும் பெருங்கடல் ஆராய்ச்சி மையம்

## வரலாறு

இது இந்திய அரசின் புவி அறிவியல் அமைச்சகத்தின் கீழ் இயங்கும் ஒரு தன்னாட்சி நிறுவனமாகும். இது இந்தியவின் அண்டார்டிக் திட்டத்தை நிர்வகிக்கும் பொறுப்பையும் இந்திய அரசின் அண்டார்டிக் நிலையங்களான பாரதி மற்றும் மைத்ரியைப் பராமரிக்கும் பொறுப்பையும் கொண்டுள்ளது. முதலில் 25.மே.1988 அன்று தேசிய வளிமண்டல ஆராய்ச்சி மையமாக நிறுவப்பட்டது. பின்னர் இந்நிறுவனம் தேசிய துருவ மற்றும் பெருங்கடல் அராய்ச்சி மையம் என்று பெயர் மாற்றப்பட்டது. பிரேம் சந்த் பாண்டே நிறுவன இயக்குநராக இருந்தார்.
தேசிய துருவ மற்றும் பெருங்கடல் ஆராய்ச்சிமையம் உலகளாவிய சோதனைகளில் பங்கேற்பதற்கும், சர்வதேச மாநாடுகளை நடத்துவதற்கும், அண்டார்டிக் ஆராய்ச்சியுடன் தொடர்புடைய சர்வதேச குழுக்களின் தலைமைக்கும் பெயர் பெற்றது. தேசிய துருவ மற்றும் பெருங்கடல் ஆராய்ச்சி மையத்தின் தற்போதையத் தலைவர் எம். இரவிச்சந்திரன் ஆவார். இவர் 2021 முதல் புவி அறிவியல் அமைச்சகத்தின் செயலாளராகவும் உள்ளார். இந்த ஆராய்ச்சி மையத்தின் இயக்குநர் தம்பன் மெலேத் ஆவார்.  
துருவ மற்றும் பெருங்கடல் ஆராய்ச்சி மைய வளாகத்தில், குறைந்த வெப்பநிலை ஆய்வகத்தை கொண்டுள்ளது. ஒரு தேசிய அண்டார்டிக் தரவு மையத்தினையும் துருவ அருங்காட்சியகத்தையும் இங்கு அமைத்து வருகிறது.
# தேசிய துருவ மற்றும் பெருங்கடல் ஆராய்ச்சி மையம்

## துருவ மற்றும் பெருங்கடல் ஆராய்ச்சி மையத்தின் பணிகள்

- அண்டார்டிக்கா மற்றும் இமயமலையிலிருந்து பனிக்கட்டி மாதிரிகளை சேமித்தல்.
- நார்வே நாட்டின் சுவால்பார்டில் உள்ள இமாட்ரி மற்றும் இந்தார்த் ஆர்க்டிக் ஆராய்ச்சி நிலையங்களை இயக்குதல்.
- இந்தியாவின் கடல்சார் ஆய்வுக் கப்பல்களின் முதன்மையான கடல்சார் ஆராய்ச்சக் கப்பலான ஓ. ஆர். வி. சாகர் கன்யாவை நிர்வகிப்பது. இந்தக் கப்பல் அரபிக்கடல், வங்காள விரிகுடா மற்றும் இந்தியப் பெருங்கடல் பற்றிய இந்தியாவின் ஆய்வுக்கு குறிப்பிடத்தக்க பங்களிப்பை வழங்கியுள்ளது.
- இது அலகாபாத் பல்கலைக்கழகத்தின் கே. பானர்ஜி வளிமண்டல மற்றும் பெருங்கடல் ஆய்வுகள் மையத்தின் நிறுவியதின் ஆரம்ப கட்டத்திலிருந்து இறுதி கட்டம் வரை, பல்கலைக்கழகத்துடன் கூட்டுப் பணியாற்றி இத்திட்டத்தை முழுமையடையச் செய்தது.
இந்த மையம் முன்னர் அண்டார்டிக் ஆய்வு மையம் என்று அழைக்கப்பட்டது. இது 12 மே1997 அன்று பி. சி. பாண்டே இயக்குநராக இணைந்ததன் மூலம் நடைமுறைக்கு வந்நது. அக்டோபர் 9, 2016 அன்று துருவ மற்றும் பெருங்கடல் ஆராய்ச்சி மையமானது இமயமலையில் ஹிமான்ஷ் என்ற உயரமான இடத்தில் ஆராய்ச்சி நிலையத்தை நிறுவியது. இந்த நிலையம் இமாச்சலப் பிரதேசத்தின் ஸ்பிட்டியில் 13000 அடி (4000மீ) உயரத்தில் அமைத்துள்ளது.
# சந்திரபால் சிங் யாதவ்

**சந்திரபால் சிங் யாதவ்** (*Chandrapal Singh Yadav*)(பிறப்பு: மார்ச் 19, 1959) இந்திய அரசியல்வாதி ஆவார். இவர் இந்திய நாடாளுமன்றத்தின் மேல் சபையான மக்களவையின் உறுப்பினராக இருந்தார். யாதவ் சமீபத்தில் ஐசிஏ (சர்வதேச கூட்டுறவு கூட்டணி) - ஆசிய பசிபிக் பிராந்தியத்தின் தலைவராக தேர்ந்தெடுக்கப்பட்டார். இவர் முன்னர் உத்தரப் பிரதேசத்தில் உள்ள ஜான்சி மக்களவைத் தொகுதியிலிருந்து இந்தியாவின் நாடாளுமன்ற14ஆவது மக்களவையின் உறுப்பினராக இருந்தார். 1996 மற்றும் 2001 க்கு இடையில் உத்தரப் பிரதேச சட்டமன்ற உறுப்பினராகவும் இருந்துள்ளார்.
# சந்திரபால் சிங் யாதவ்

## ஆரம்பகால வாழ்க்கை மற்றும் கல்வி

யாதவ் புந்தேல்கண்ட் பல்கலைக்கழகத்தில் கல்வி பயின்றார். மேலும் 2006ஆம் ஆண்டு புந்தேல்கண்ட் பல்கலைக்கழகத்தில் முதுகலை, முதுநிலை (புவியியல்), இளங்கலை கல்வியியல், இளங்கலைச் சட்டப் பட்டங்களை பெற்றுள்ளார். இவர் சனவரி 1, 1977 அன்று ஞானவதி யாதவை மணந்தார். இந்த தம்பதியருக்கு ஒரு மகனும் ஒரு மகளும் உள்ளனர்.  
யாதவ் தலித்துகளை மையமாகக் கொண்ட பொதுக் கல்வித் திட்டங்களிலும் ஈடுபட்டுள்ளார். மேலும் இந்திய பகுத்தறிவாளர்கள் மூடநம்பிக்கைகளாகக் கருதும் நடைமுறைகளை நீக்கப் பொது நாடக நிகழ்ச்சிகளை ஏற்பாடு செய்துள்ளார்.  
யாதவ் 2014 இந்திய பொதுத் தேர்தலில் ஜான்சி மக்களவைத் தொகுதியில் வேட்பாளராகப் போட்டியிட்டார். இத்தேர்தலில் பாஜக வேட்பாளர் உமா பாரதியால் தோற்கடிக்கப்பட்டார்.  
நவம்பர் 2014இல், யாதவ், மாநிலங்களவையில் உறுப்பினர்களாகத் தேர்ந்தெடுக்கபப்ட்ட பதினொரு சமாஜ்வாதி கட்சி உறுப்பினர்களில் ஒருவராக இருந்தார்.
# சந்திரபால் சிங் யாதவ்

## சர்வதேச கூட்டுறவு கூட்டணியின் தலைவர்

சர்வதேச கூட்டுறவு கூட்டணியின் ஆசியா-பசிபிக் தலைவராகப் பொறுப்பேற்ற முதல் இந்தியர் என்ற பெருமையைப் பெற்று சந்திர பால் சிங் யாதவ் வரலாறு படைத்தார்.  
சந்திர பால் 185 வாக்குகளைப் பெற்றார். இவரது போட்டியாளரான சப்பானைச் சேர்ந்த சிட்டோசு அராய் 83 வாக்குகளைப் பெற்றார். யாதவ் 102க்கும் மேற்பட்ட வாக்குகள் வித்தியாசத்தில் வெற்றி பெற்றார். இது சர்வதேச கூட்டுறவு அரசியலில் கேள்விப்படாத ஒரு வித்தியாசமான தேர்தலாகும். சந்திரபால் யாதவ் 1999 முதல் 2010 வரை தொடர்ந்து கிருஷக் பாரதி கூட்டுறவு நிறுவனத்தின் தலைவராக இருந்தார். இவர் மீண்டும் 2015இல் இந்நிறுவனத்தின் தலைவராக தேர்ந்தெடுக்கப்பட்டார். தற்போது இவர் இந்தப் பதவியை வகிக்கிறார். இந்திய தேசிய கூட்டுறவு சங்கத்தில் மிக நீண்ட காலத் தலைவர்களில் ஒருவராகவும் இருந்தார். இவர் இந்திய தேசிய கூட்டுறவு சங்க தலைவர் பதவியை 10 ஆண்டுகளுக்கும் மேலாக வகித்தார். இவர் இந்திய தேசிய வேளாண் கூட்டுறவு சந்தைப்படுத்தல் கூட்டமைப்பின் வாரிய உறுப்பினராகவும் உள்ளார்.
# அந்தா சட்டமன்றத் தொகுதி

**அந்தா சட்டமன்றத் தொகுதி** *(Anta Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரான் மாவட்டத்தில் அமைந்துள்ளது. இது ஜாலாவார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அந்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | பிரமோத் குமார் (பயா) | இந்திய தேசிய காங்கிரசு</br> |  |
| 2013 | பிரபு லால் சைனி | பாரதிய ஜனதா கட்சி</br> |  |
| 2018 | பிரமோத் பாயா | இந்திய தேசிய காங்கிரசு</br> |  |
| 2023 | கன்வர்லால் | பாரதிய ஜனதா கட்சி</br> | } |
# தனீல் தூபொவ்

**தனீல் திமீத்ரியேவிச் தூபொவ்** (*Daniil Dmitrievich Dubov*, உருசிய மொழி: Дании́л Дми́триевич Ду́бов; பிறப்பு: 18 ஏப்ரல் 1996) ஓர் உருசிய சதுரங்கப் பேராதன் ஆவார். இவர் 2011-ஆம் ஆண்டில் தனது 14-ஆவது அகவையில் (14 ஆண்டுகள், 11 மாதங்கள், 14 நாட்களில்) பேராதன் பட்டத்திற்கான இறுதி விதிமுறையை எட்டினார். செயிண்ட் பீட்டர்சுபுர்கில் நடைபெற்ற 2018 உலக அதிரடி சதுரங்க வாகையை தூபொவ் வென்றார்.  
தோகாவில் 2016-இல் இடம்பெற்ற உலக சதுரங்க மின்வல்லாட்ட வாகைப் போட்டியில் 14½/21 (+10-2=9) புள்ளிகள் எடுத்து வெண்கலப் பதக்கத்தை வென்றார்.  
2017-இல் உருசிய சதுரங்க வாகையில், தூபொவ் 3-ஆம், 4-ஆம் இடங்களை விளாதிமிர் பெதோசியேவ் உடன் பகிர்ந்து கொண்டார்.  
2018 திரம்பரில், தூபொவ் உலக அதிரடி சதுரங்க வாகைப் போட்டியில் வெற்றி பெற்றார்.
# அனியா

**அனியா** *(Aniya)* என்பது இந்தியாவின் மேற்கு வங்காளத்தின் ஊக்ளி மாவட்டத்தில் உள்ள ஸ்ரீராம்பூர், துணைப்பிரிவின் சண்டிதலா சமூக மேம்பாட்டுத்தொகுதியில் உள்ள ஒரு கிராமம் மற்றும் கிராம ஊராட்சி ஆகும்.
# அனியா

## புவியியல்

அனியா 22.718945|வ|88.1461499|கி இல் அமைந்துள்ளது.
# அனியா

## கிராம ஊராட்சி

அனியா கிராம ஊராட்சியில் அகுனி, அனியா, பந்தர்பூர், பனிபூர், பாரா, செளகாரா, துத்கன்ரா, கணேசுபூர், கோலாபூர், ஜியாரா, கல்யாண்பதி, முகுந்தபூர், சத்பூர் மற்றும் சியாம்சுந்தர்பூர் ஆகிய கிராமங்கள் உள்ளன.
# அனியா

## மக்கள் தொகை

2011 ஆம் ஆண்டு இந்திய மக்கள் தொகைக் கணக்கெடுப்பின்படி, அனியாவில் தோராயமாக 3,281 பேர் வசிக்கின்றனர். இதில் ஆண்கள் 1,588(48%) பெண்கள் 1,693(52%) ஆகும் 6 வயதுக்குட்பட்ட குழந்தைகளின் எண்ணிக்கை 322. அனியாவின் மொத்த கல்வியறிவு பெற்றவர்களின் எண்ணிக்கை 2477. 6வயதுக்கு மேற்பட்ட குழந்தைகளின் கல்வியறிவு விகிதம் 83.71%
# அனியா

## சுகாதாரம்

அனியாவில் உள்ள அகுனி இச்சாபசர் கிராமப்புற மருத்துவமனை 30 படுக்கைகளுடன் செயல்படுகிறது.
# அனியா

## போக்குவரத்து

பர்காச்சியா ரயில் நிலையம் மற்றும் பருய்பாரா ரயில் நிலையம் ஆகியவை அருகிலுள்ள ரயில் நிலையங்களாகும்.
# கிசன்கஞ்ச் சட்டமன்றத் தொகுதி, இராசத்தான்

**கிசன்கஞ்ச் சட்டமன்றத் தொகுதி** *(Kishanganj Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரான் மாவட்டத்தில் அமைந்துள்ளது. கிருசுணகஞ்ச், ஜாலாவார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# கிசன்கஞ்ச் சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் கோபால் | இந்திய தேசிய காங்கிரசு</br> |  |
| 1977 | நாரங்கி தேவி | ஜனதா கட்சி |  |
| 1980 | கர் சகாய் | இந்திய தேசிய காங்கிரசு (இ) |  |
| 1985 | கீரா லால் | சுயேச்சை |  |
| 1990 | கேம் ராஜ் | பாரதிய ஜனதா கட்சி</br> |  |
| 1993 | கீரா லால் சகாரியா | சுயேச்சை |  |
| 1998 | கீரா லால் | இந்திய தேசிய காங்கிரசு</br> |  |
| 2003 | கேம்ராஜ் | சுயேச்சை |  |
| 2008 | நிர்மலா | இந்திய தேசிய காங்கிரசு</br> |  |
| 2013 | இலலித் குமார் | பாரதிய ஜனதா கட்சி</br> |  |
| 2018 | நிர்மலா சகாரியா | இந்திய தேசிய காங்கிரசு</br> |  |
| 2023 | இலலித் மீனா | பாரதிய ஜனதா கட்சி</br> | } |
# ஆண் பாவம் பொல்லாதது

**ஆண் பாவம் பொல்லாதது**(*Aan Paavam Pollathathu*) என்ற திரைப்படம் 2025 ஆம் ஆண்டு தமிழ் மொழியில்வெளியான காதல் கற்பனை நகைச்சுவைப் படமாகும். இப்படத்தினை, கலையரசன் தங்கவேல் இயக்கி உள்ளார். திரைக்கதையை இப்படத்தின் இயக்குநரும், சிவக்குமார் முருகேசனும் எழுதியுள்ளனர். வேட்டைக்காரன்பட்டி S. சக்திவேல் தயாரித்துள்ளார். திரையிசையை சித்துகுமார் இசைத்துள்ளார். படத்தொகுப்பினை வருண் தொகுத்துள்ளார். டிஸ்னி ஹாட் ஸ்டார், ஆஹா தமிழ் ஓடிடி தளத்தில் வெளியானது.
# ஆண் பாவம் பொல்லாதது

## படக்கதை

கதை நாயகனுக்கும், நாயகிக்கும் திருமணம் நடக்கிறது. மகிழ்ச்சியான திருமண வாழ்க்கையில் குறுக்கிடும் தன்முனைப்புப் பிரச்சனைகள் வளர்ந்து, விவாகரத்துக்காக குடும்ப நீதிமன்றம் செல்கின்றனர். கதாநாயகன் இணைந்து வாழ விரும்புவதாக சொல்வதால், விவாகரத்து கிடைப்பதில் சிக்கல் ஏற்படுகிறது. அச்சிக்கல்களை நீக்க நாயகியின் வழக்குரைஞர் பல்வேறு குற்றங்களை நாயகனின் மீது எழுப்புகிறார். இந்திய சட்டப்படி ஏறத்தாழ கணவனின் சொத்தில் பாதியும், கணவன் பெறும் ஊதியத்தில் பாதியையும் மனைவிக்குத் தர வேண்டும். இதனைத் தவிர்க்க கையாளப்படும் வழிமுறைகளும் தெரிவிக்கப்படுகின்றன. சொத்துக்காக பல திருமண முறிவுகள் நடப்பதாகவும் திரைக்கதையில் இணைத்துள்ளனர். இறுதியில் நீதிபதியாக திருநங்கையும் நடித்துள்ளார். பெண் உரிமை என்பது ஆண் உரிமையை பறிப்பதோ அல்லது மீறுவதோ அல்ல, விட்டுக் கொடுத்து வாழ்வதே திருமண வாழ்க்கை என்பதான நாயகனின் வழக்கரிஞர் இறுதி வழக்குரையால், கதாநாயகி திருமண முறிவு வேண்டாமென்கிறார். இறுதியில் இருவரும் இணைந்து திருமண வாழ்க்கையை நடத்துவதாக திரைப்படம் முடிகிறது.
# அந்தமான் காரென் மசுலி

"காரென் மசுலி" என்பது ஒரு குறிப்பிட்ட நபரைக் குறிக்காமல், முதன்மையாக **அந்தமான் காரென் மசுலி நெல்** *(Andaman Karen Musley Rice)* என்ற இந்திய நாட்டின் புவிசார் குறியீடு (GI) பெற்ற ஒரு பாரம்பரிய நெல் வகையைக் குறிக்கிறது. இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளில் உள்ள 'காரென்' சமூகத்தால் முதன்மையாகப் பயிரிடப்படும் ஒரு குறுகிய தானிய பாசுமதி அல்லாத நறுமண நெல் வகையாகும். மேலும் இது வடக்கு மற்றும் மத்திய அந்தமான் மாவட்டத்தின் மாயாபந்தர் தாலுகாவில், குறிப்பாக வெபி, தியோபூர், லடாவ், லக்னோ (பர்மாபேரா), கர்மடாங்-9 மற்றும் கர்மடாங்-10 போன்ற கிராமங்களுடனும், திக்லிபூர் தாலுகாவின் போராங் மற்றும் சிப்போ கிராமங்களுடனும், பொதுவான மற்றும் பரவலாக பயிரிடப்படும் பயிராகும்.  
அதன் புவியியல் குறியீட்டின் (GI) கீழ், இது "அந்தமான் காரென் மசுலி நெல்" *(Andaman Karen Musley Rice)* என்று குறிப்பிடப்படுகிறது.
# அந்தமான் காரென் மசுலி

## பெயர்

"அந்தமான் காரென் மசுலி" என்ற பெயர் மூன்று முக்கியத்துவத்தைக் கொண்டுள்ளது, இது அந்தமான் தீவுகளின் புவியியல் பகுதியைக் குறிக்கிறது, இது பாரம்பரியமாக இந்த நெல்லை தலைமுறைகளாக பயிரிட்டு வரும் உள்ளூர் காரென் சமூகத்தை அங்கீகரிக்கிறது, மேலும் இந்தப் பகுதியில் பயிரிடப்படும் ஐந்து பண்டைய நெல் கலாச்சாரங்களில் ஒன்றான மசுலியின் பெயரால் இது பெயரிடப்பட்டது.
# அந்தமான் காரென் மசுலி

## விளக்கம்

பூர்வீக நெல் வகையான மசுலி நெல், அதன் தனித்துவமான நறுமணம், ஊட்டச்சத்து செழுமை மற்றும் உப்பு மண்ணுக்கு ஏற்றவாறு மாற்றியமைக்கும் தன்மை ஆகியவற்றிற்கு பெயர் பெற்றது, காரென் சமூகத்தினர் அதன் பாரம்பரிய சாகுபடி மூலம் தங்கள் கலாச்சார பாரம்பரியத்தை பாதுகாத்து வருகின்றனர். மசுலி அரிசி நண்பகல் உணவு மற்றும் இரவு உணவிற்கு பயன்படுத்தப்படுகிறது. இது அதிக மகசூல், சிறிய தானியங்கள் மற்றும் நல்ல சுவை கொண்டது.
# அந்தமான் காரென் மசுலி

## புவிசார் குறியீடு

இது டிசம்பர் 3, 2024 அன்று இந்திய ஒன்றிய அரசின் கீழ் உள்ள புவியியல் குறியீடுகள் பதிவேட்டிலிருந்து புவியியல் குறியீடு (GI) தகுதியின் சான்றட்டை பெற்றது.  
போர்ட் பிளேரில் உள்ள பங்கேற்பு பயிற்சி மற்றும் கற்றல் மையம், அந்தமான் காரென் மசுலி நெல்லின் புவியியல் குறியீட்டைப் பதிவு செய்ய முன்மொழிந்தது. பிப்ரவரி 2023 இல் விண்ணப்பத்தை தாக்கல் செய்த பிறகு, 2024 ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் இந்த நெல்லிற்கு புவியியல் குறியீட்டு எண் வழங்கப்பட்டது, இதனால் "அந்தமான் காரென் மசுலி நெல்" என்ற பெயர் இப்பகுதியில் வளர்க்கப்படும் நெல்லிற்கு மட்டுமே பிரத்யேகமாக வழங்கப்பட்டது. இதனால் இது அந்தமான் மற்றும் நிக்கோபார் தீவுகளிலிருந்து வரும் முதல் அரிசி வகையாகவும், மேலும் அந்தமான் மற்றும் நிக்கோபார் தீவுகளிலிருந்து வரும் 6 வது வகைப் பொருளாகவும் புவியியல் குறியீட்டைப் பெற்றது.  
புவியியல் குறியீட்டு பதிவேட்டால் வழங்கப்படும் மதிப்புமிக்க புவியியல் குறியீடு (GI) தகுதி, காரென் சமூகங்களின் பாரம்பரியத்தைக் கொண்டாடுகிறது, மேலும் அறிவுசார் சொத்துரிமைப் பாதுகாப்பை வழங்குகிறது, எதிர்கால சந்ததியினருக்கு இந்த தயாரிப்புகளைப் பாதுகாப்பதை உறுதி செய்கிறது.
# செனூரன் முத்துசாமி

**செனூரன் முத்துசாமி** (*Senuran Muthusamy* ; பிறப்பு: 22 பிப்ரவரி 1994) என்பவர் ஒரு தென்னாப்பிரிக்க துடுப்பாப்ப வீரர் ஆவார். இவர் 2019 அக்டோபரில் தென்னாபிரிக்கத் துடுப்பாட்ட அணிக்காக விளையாடி சர்வதேச அளவில் அறிமுகமானார் தமிழ் வம்சாவளியைச் சேர்ந்த முத்துசாமி தமிழ்நாட்டின் நாகப்பட்டினத்தை பூர்வீகமாக கொண்டவர்.
# செனூரன் முத்துசாமி

## உள்நாட்டு போட்டிகளில்

2015 ஆப்பிரிக்க டி20 கோப்பைக்கான குவாசுலு-நடால் துடுப்பாட்ட அணியில் இவர் சேர்க்கப்பட்டார். 2017 ஆகத்தில், டி20 குளோபல் லீக்கின் முதல் சீசனுக்கான கேப் டவுன் நைட் ரைடர்ஸ் அணியில் இடம் பெற்றார். இருப்பினும், 2017 அக்டோபரில், கிரிக்கெட் தென்னாப்பிரிக்கா துவக்கத்தில் போட்டியை 2018 நவம்பர் வரை ஒத்திவைத்தது, பின்னர் அது விரைவில் இரத்து செய்யப்பட்டது.  
2018 செப்டம்பரில், இவர் 2018 ஆப்பிரிக்க டி 20 கோப்பைக்கான குவாசுலு-நடாலின் அணியில் இடம் பெற்றார். 2021 ஏப்ரலில், தென்னாப்பிரிக்காவில் 2021–22 கிரிக்கெட் சீசனுக்கு முன்னதாக, அவர் வடமேற்கு அணியில் இடம் பெற்றார்.  
2022 மார்ச்சில், 2021–22 சி.எஸ்.ஏ ஒருநாள் கோப்பை போட்டியின் தொடக்க நாளில், முத்துசாமி மேற்கு மாகாணத்திற்கு எதிராக 106 பந்துகளில் 100 ரன்கள் எடுத்து, பட்டியல் அ துடுப்பாட்டத்தில் தனது முதல் சதத்தை அடித்தார்.
# செனூரன் முத்துசாமி

## பன்னாட்டு போட்டிகளில்

2019 ஆகத்தில், இந்தியாவுக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் இவர் இடம் பெற்றார். இவர் 2019 அக்டோபர் 2 அன்று இந்தியாவுக்கு எதிரான போட்டியில் தென்னாப்பிரிக்காவுக்காக தனது தேர்வுத் துடுப்பாட்டத்தில் அறிமுகமானார். இந்தப் போட்டியில், அவர் தனது முதல் தேர்வுத் துடுப்பாட்ட போட்டி விக்கெட்டை எடுத்தார். இந்திய கேப்டன் விராட் கோலியை 20 ஓட்டங்களில் பந்தை பறிகொடுக்கவைத்து ஆட்டமிழக்கச் செய்தார். 2025 பிப்ரவரியில், பாகதித்தானில் நடைபெற்ற முத்தரப்புத் தொடருக்கான அணியில் முத்துசாமி இடம் பெற்றார், இது இவரது ஒருநாள் போட்டி அறிமுகமாகும்.
# தேசிய நெடுஞ்சாலை 328அ (இந்தியா)

**தேசிய நெடுஞ்சாலை 328அ**, (*National Highway 328A (India)*) பொதுவாக தே. நெ. 328அ எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். தேசிய நெடுஞ்சாலை 328அ இந்தியாவின் உத்தரப்பிரதேச மாநிலத்தில் இயங்குகிறது.
# தேசிய நெடுஞ்சாலை 328அ (இந்தியா)

## வழித்தடம்

தேசிய நெடுஞ்சாலை 328அ உத்தரப் பிரதேச மாநிலத்தில் உள்ள மெக்தவால், கலிலாபாத், காங்காட்டா, இராம்நகர், நியோரி நகரங்களை இணைக்கிறது.
# தேசிய நெடுஞ்சாலை 328அ (இந்தியா)

## சந்திப்புகள்

: மெக்தவால் அருகே முனையம்
: கலீலாபாத் அருகே
: காகர் கர் அருகே
: நியோரி அருகே முனையம்
# இயூ கிளிபர்ட்

**சர் இயூ கிளிபர்ட்** (*Sir Hugh Charles Clifford*) (5 மார்ச் 1866 – 18 திசம்பர் 1941) என்பவர் பிரித்தானிய காலனிய ஆட்சியில் பல ஆளுநர் பதவிகளை வகித்த ஒரு பிரித்தானிய குடியேற்ற நிர்வாகி ஆவார்.  
இவர் இலங்கையின் 24-ஆவது பிரித்தானிய ஆளுநர் (1925-1927); சிங்கப்பூரின் 19-ஆவது ஆளுநர் (1927-1929); மற்றும் பிரித்தானிய வடக்கு போர்னியோவின் ஆளுநர் (1900-1901) பதவிகளை வகித்த இவர, மலேசிய வரலாற்றில் தடம் பதித்த பிரித்தானியர்களில் ஒருவராக இன்றும் நன்கு அறியப் படுகிறார். இவரின் பெயரில் பள்ளிகளும் சாலைகளும் மலேசியாவில் (சபா) இன்றும் உள்ளன.
# இயூ கிளிபர்ட்

## வாழ்க்கை

### நீரிணை குடியேற்றங்களின் ஆளுநர்

இலண்டன், ரோகாம்ப்டன் நகரில்; குடும்பத்தின் எட்டு பிள்ளைகளில் ஆறாவது பிள்ளையாக இயூ கிளிபர்ட் பிறந்தார். தன் தந்தையைப் போல ஓர் இராணுவ அதிகாரியாகச் சேவை செய்வதற்கு முதலில் எண்ணம் கொண்டிருந்தார். இருப்பினும் பின்னர் அந்த இலட்சியத்தை மாற்றிக் கொண்டார்.  
1880-களில் இயூ கிளிபர்ட், தன் உறவினர் சர் பிரடெரிக் வெல்ட் என்பவரின் உதவியுடன் நீரிணைக் குடியேற்றங்களின் பொதுத்துறை சேவையில் சேர்ந்தார். அந்த நேரத்தில் சர் பிரடெரிக் வெல்ட் நீரிணைக் குடியேற்றங்களின் ஆளுநராகவும் மலாயாவின் ஐக்கிய இராச்சிய உயர் ஆணையராகவும் இருந்தார்.  
பின்னர் இயூ கிளிபர்ட், பிரித்தானிய பாதுகாப்பு குடியேற்றமாக இருந்த மலாயா கூட்டமைப்பு மாநிலங்களுக்கு மாற்றப்பட்டார். 1883-ஆம் ஆண்டு அவரின் 17-ஆவது வயதில் மலாயாவிற்கு வந்தார்.
# இயூ கிளிபர்ட்

## மலாயா பொறுப்புகள்

பேராக் மாநிலத்தில் ஒரு பயிற்சி அதிகாரியாக இயூ கிளிபர்ட் முதலில் பொறுப்பு ஏற்றார். பகாங் மாநிலத்திலும்; மலாய் தீபகற்பத்தின் கிழக்கு கடற்கரையிலும் தன் இருபது ஆண்டுகாலப் பணியின் போது, இயூ கிளிபர்ட் உள்ளூர் மலாய்க்காரர்களுடன் பழகி அவர்களின் மொழி மற்றும் பண்பாட்டு நிலைப்பாடுகளை ஆழமாகத் தெரிந்து கொண்டார். பாரம்பரிய பூர்வீக கலாசாரங்களின் சில கூறுகளில் அனுதாபப்பட்டு அவற்றைப் போற்றவும் தொடங்கினார்.  
அதே வேளையில் அவர் பணியாற்றிய காலத்தில், காலனிய கொள்கைப்பாட்டினால், பாரம்பரிய பூர்வீகப் பபன்பாட்டுக் கூறுகளில் மாற்றங்களைச் செய்ய இயலாது என்பதையும் உணர்ந்தார். இவர் பகாங் மாநில அரசாங்க முகவராக (1887-1888), உலு பகாங்கின் கண்காணிப்பாளராக (1889), பகாங் மாநில அரசப் பிரதிநிதி (பிரித்தானிய இந்தியா)|பிரித்தானிய முதல்வராக]] (1896-1900; 1901-1903) ஆம் ஆண்டுகளில் பணியாற்றினார். மேலும் வடக்கு போர்னியோவின் ஆளுநராகவும் (1900-1901) பணியாற்றினார்.  
அவர் இறுதியாக மலாயாவில் நீரிணைக் குடியேற்றங்களின் ஆளுநராகவும், மலாயாவின் ஐக்கிய இராச்சிய உயர் ஆணையராகவும் 1927 முதல் 1929 வரை பணியாற்றினார்.
# தேசிய நெடுஞ்சாலை 129 (இந்தியா)

**தேசிய நெடுஞ்சாலை 129** (*National Highway 129 (India)*) என்பது இந்தியாவின் தேசிய நெடுஞ்சாலை ஆகும். இது அசாமின் நுமாலிகரில் தொடங்கி நாகாலாந்தின் திமாப்பூரில் முடிவடைகிறது. இங்கு இது தேசிய நெடுஞ்சாலை 29 உடன் இணைகிறது. இது அசாம் மற்றும் நாகாலாந்திற்கு இடையிலான ஒரு முக்கிய தகவல் தொடர்பு சாலையாகும். இது நம்பூர் பாதுகாக்கப்பட்ட காடு வழியாக செல்கிறது. இது ஆசிய நெடுஞ்சாலை 1, ஆசிய நெடுஞ்சாலை 2 ஆசிய நெடுஞ்சாலை வலையமைப்பின் ஒரு பகுதியாகும்.
# தேசிய நெடுஞ்சாலை 129அ (இந்தியா)

**தேசிய நெடுஞ்சாலை 129அ** (*National Highway 129A (India)*) பொதுவாக **தே. நெ. 129அ** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 29<nowiki/>இன் ஒரு உந்துவண்டி சாலையாகும். தேசிய நெடுஞ்சாலை 129அ இந்தியாவின் மணிப்பூர், நாகாலாந்து மாநிலங்கள் வழியாக செல்கிறது.
# தேசிய நெடுஞ்சாலை 129அ (இந்தியா)

## வழித்தடம்

### நாகாலாந்து

திமாபூர், ரசாபே சந்திப்பு, பிம்லா சந்திப்பு, ஜலுகி, பெரென், மணிப்பூர் எல்லை.
# தேசிய நெடுஞ்சாலை 129அ (இந்தியா)

## வழித்தடம்

### மணிப்பூர்

நாகாலாந்து எல்லை-மராம்.
# தேசிய நெடுஞ்சாலை 129அ (இந்தியா)

## சந்திப்புகள்

: திமாப்பூர் அருகே முனையம்
: மராம் அருகே
# மனோஜ் குமார் (சாசாராம்)

**மனோஜ் குமார்** (*Manoj Kumar*)(பிறப்பு 1984) என்பவர் இந்திய நாடாளுமன்ற உறுப்பினர் ஆவார். இவர் இந்தியாவின் 18ஆவது மக்களவையின் உறுப்பினராக உள்ளார். மனோஜ் குமார் பீகாரில் கைமூர் மாவட்டம் மோகானியாவினைச் சேர்ந்தவர். இவர் ஆராவிலுள்ள வீர் குன்வார் சிங் பல்கலைக்கழகத்தில் பட்டப்படிப்பினை 2003-ல் முடித்துள்ளார். இவர் இந்திய தேசிய காங்கிரசு கட்சியினைச் சேர்ந்தவர். மனோஜ் குமார் 2024ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில் பீகார் மாநிலத்திலுள்ள சாசாராம் மக்களவைத் தொகுதியிலிருந்து தேர்ந்தெடுக்கப்பட்டார்.
# கிழக்கூட்ட அனியன் மாரார்

**கீழக்கூட்ட அனியன் மாரர்** (*Kizhakkoottu Aniyan Marar*, பிறப்பு 1946) என்பவர் கேரத்தைச் சேர்ந்த ஒரு செண்டை இசைக் கலைஞர் ஆவார். இவர் கேரளத்தில் பல பிரபலமான பாரம்பரிய இசை நிகழ்ச்சிகளில் நிகழ்த்துகிறார், குறிப்பாக திருச்சூர் பூரத்தில் இசைக்கிறார். கேரள அரசின் மிக உயரிய இசை விருதான பல்லவூர் புரஸ்காரம் உட்பட பல விருதுகளைப் பெற்றுள்ளார்.
# கிழக்கூட்ட அனியன் மாரார்

## வாழ்க்கை வரலாறு

மாரர் தனது பதினொரு வயதில் நெட்டிச்சேரி கோயிலில் செண்டை வாசிக்கத் தொடங்கினார். தற்போது இவர் தாணிகூடம் பகவதி கோவிலில் வழக்கமாக வாசிக்கும் செண்டைக் கலைஞராகப் பதவி வகிக்கிறார். 17 வயதில், மாரர் இலஞ்சிதார மேளக் கச்சேரியில் வாசிக்கத் தொடங்கினார். 2006 ஆம் ஆண்டில், பரமேக்காவு பகவதி கோயில் பகல் விழாவின் போது இசைக்குழுவுக்கு தலைமே ஏற்று வழிநடத்தினார். 2011 ஆம் ஆண்டில், திருச்சூர் பூரத்திற்கான திருவம்பாடி பிரிவுக்கான மேலப்ரமணியாகத் (இசைக்குழுவின் தலைவர்) தேர்ந்தெடுக்கப்பட்டார். 2023 ஆம் ஆண்டில், பெருவனம் குட்டன் மாரருக்குப் பதிலாக இலஞ்சிதர மேளத்தின் முன்னணி கலைஞராக (பிரமணி) ஆனார்.
# கிழக்கூட்ட அனியன் மாரார்

## விருதுகள்

மாரார் 2010 ஆம் ஆண்டில் கேரள சங்கீத நாடக அகாதமி குரு பூஜா விருது, 2020 ஆம் ஆண்டில் கேரள அரசின் மிக உயரிய இசை விருதான பல்லவூர் புரஸ்காரம் விருது உள்ளிட்ட பல விருதுகளைப் பெற்றுள்ளார்.
# விக்கிப்பீடியா:Statistics/weekly/30-Nov-2025
| 118 | ~2025-36701-20 | 0 | 1 | 0 | 0 | 0 | 0 | 0 | 1 | 0 |  |
| 119 | Thennakoan | 0 | 1 | 0 | 0 | 0 | 0 | 0 | 1 | 0 |  |
| 120 | ~2025-35997-19 | 0 | 1 | 0 | 0 | 0 | 0 | 0 | 1 | 0 |  |
| 121 | ~2025-36660-55 | 0 | 1 | 0 | 0 | 0 | 0 | 0 | 1 | 39 |  |
| 122 | ~2025-36649-01 | 0 | 1 | 0 | 0 | 0 | 0 | 0 | 1 | 0 |  |
| 123 | Dr. Thomas Liptak | 0 | 1 | 0 | 0 | 0 | 0 | 0 | 1 | 61 |  |
| 124 | Julius Senegal | 0 | 1 | 0 | 0 | 0 | 0 | 0 | 1 | 0 |  |
| 125 | ~2025-35585-88 | 0 | 1 | 0 | 0 | 0 | 0 | 0 | 1 | 0 |  |
| 126 | வீ.விஜய் | 0 | 1 | 0 | 0 | 0 | 0 | 0 | 1 | 4 |  |
| 127 | Wutsje | 0 | 1 | 0 | 0 | 0 | 0 | 0 | 1 | 0 |  |
| 128 | ~2025-37008-12 | 0 | 1 | 0 | 0 | 0 | 0 | 0 | 1 | 0 |  |
| 129 | ~2025-36932-86 | 0 | 1 | 0 | 0 | 0 | 0 | 0 | 1 | 0 |  |
| 130 | ~2025-36907-98 | 0 | 1 | 0 | 0 | 0 | 0 | 0 | 1 | 0 |  |
| 131 | ~2025-36921-44 | 0 | 1 | 0 | 0 | 0 | 0 | 0 | 1 | 0 |  |
| 132 | WikiPedant | 0 | 1 | 0 | 0 | 0 | 0 | 0 | 1 | 8 |  |
| 133 | Atcovi | 0 | 1 | 0 | 0 | 0 | 0 | 0 | 1 | 0 |  |
| 134 | Jag1762010 | 0 | 1 | 0 | 0 | 0 | 0 | 0 | 1 | 0 |  |
| 135 | ~2025-36777-86 | 0 | 1 | 0 | 0 | 0 | 0 | 0 | 1 | 0 |  |
| 136 | ~2025-36855-13 | 0 | 0 | 0 | 0 | 0 | 0 | 1 | 1 | 0 |  |
| 137 | ~2025-36860-05 | 0 | 1 | 0 | 0 | 0 | 0 | 0 | 1 | 0 |  |
| 138 | ~2025-36812-18 | 0 | 0 | 0 | 0 | 0 | 0 | 1 | 1 | 0 |  |
| 139 | முனைவர். ஆ.சம்பத்குமார் | 0 | 1 | 0 | 0 | 0 | 0 | 0 | 1 | 510 |  |
| 140 | Ravidreams | 0 | 1 | 0 | 0 | 0 | 0 | 0 | 1 | 0 |  |
| 141 | Dejvhs | 0 | 1 | 0 | 0 | 0 | 0 | 0 | 1 | 433 |  |
| 142 | ~2025-37109-95 | 0 | 1 | 0 | 0 | 0 | 0 | 0 | 1 | 111 |  |
| 143 | ~2025-36972-81 | 0 | 1 | 0 | 0 | 0 | 0 | 0 | 1 | 14 |  |
| 144 | ~2025-36968-58 | 0 | 1 | 0 | 0 | 0 | 0 | 0 | 1 | 5318 |  |
| 145 | ~2025-36877-70 | 0 | 1 | 0 | 0 | 0 | 0 | 0 | 1 | 1125 |  |
| 146 | ~2025-37431-73 | 0 | 1 | 0 | 0 | 0 | 0 | 0 | 1 | 0 |  |
| 147 | ~2025-37419-25 | 0 | 1 | 0 | 0 | 0 | 0 | 0 | 1 | 0 |  |
| 148 | ~2025-37399-29 | 0 | 0 | 0 | 0 | 0 | 0 | 1 | 1 | 0 |  |
| 149 | ~2025-37304-96 | 0 | 1 | 0 | 0 | 0 | 0 | 0 | 1 | 3 |  |
| 150 | Sriveenkat | 0 | 1 | 0 | 0 | 0 | 0 | 0 | 1 | 124 |  |
| 151 | ~2025-37145-01 | 0 | 1 | 0 | 0 | 0 | 0 | 0 | 1 | 9 |  |
| 152 | Voncercue | 0 | 1 | 0 | 0 | 0 | 0 | 0 | 1 | 27 |  |
| 153 | RADIANT RAHAMATH | 0 | 0 | 0 | 0 | 0 | 0 | 1 | 1 | 0 |  |
| 154 | ~2025-36843-07 | 0 | 1 | 0 | 0 | 0 | 0 | 0 | 1 | 126 |  |
| 155 | MPF | 0 | 1 | 0 | 0 | 0 | 0 | 0 | 1 | 2 |  |
| 156 | ~2025-37362-36 | 0 | 1 | 0 | 0 | 0 | 0 | 0 | 1 | 3 |  |
| 157 | ~2025-37156-83 | 0 | 1 | 0 | 0 | 0 | 0 | 0 | 1 | 0 |  |
| 158 | Zyirkon | 0 | 1 | 0 | 0 | 0 | 0 | 0 | 1 | 22 |  |
| 159 | ~2025-37433-88 | 0 | 1 | 0 | 0 | 0 | 0 | 0 | 1 | 0 |  |
| 160 | Ankit231132 | 0 | 1 | 0 | 0 | 0 | 0 | 0 | 1 | 672 |  |
| 161 | ~2025-37466-95 | 0 | 0 | 0 | 0 | 1 | 0 | 0 | 1 | 0 |  |
| 162 | Pixelpito | 0 | 1 | 0 | 0 | 0 | 0 | 0 | 1 | 0 |  |
| 163 | ~2025-37467-68 | 0 | 1 | 0 | 0 | 0 | 0 | 0 | 1 | 26 |  |
| 164 | Sann fuel | 0 | 1 | 0 | 0 | 0 | 0 | 0 | 1 | 6064 |  |
| 165 | ~2025-37258-82 | 0 | 0 | 0 | 1 | 0 | 0 | 0 | 1 | 0 |  |
| 166 | Narayanan Azhisoor | 0 | 1 | 0 | 0 | 0 | 0 | 0 | 1 | 0 |  |
| 167 | ~2025-37446-68 | 0 | 1 | 0 | 0 | 0 | 0 | 0 | 1 | 0 | } |
# மகானந்தா ஆறு

**மகானந்தா** (*Mahananda River*) என்பது ஓர் எல்லை தாண்டிய ஆறு ஆகும். இந்திய மாநிலங்களான பீகார் மற்றும் மேற்கு வங்கம் வழியாகப் பாய்ந்து வங்காளதேசத்திற்குள் செல்கிறது. மகாமந்தா ஆறு கங்கையின் ஒரு முக்கியமான துணை ஆறாகும்.
# மகானந்தா ஆறு

## ஆற்றின் போக்கு

மகானந்தா ஆற்றின் அமைப்பு இரண்டு நீரோடைகளைக் கொண்டுள்ளது. ஒன்று உள்ளூர் ஆறாக புலாகர் ஆறு என்றும் மற்றொன்று மகானந்தா ஆறு என்றும் அழைக்கப்படுகின்றன. புலாகர் ஆறு நேபாளத்தில் உள்ள இமயமலையில் உருவாகி, இந்திய மாநிலமான பீகார் வழியாகப் பாய்ந்து, இராச்மகாலுக்கு எதிரே இடதுபுறத்தில் கங்கையுடன் இணைகிறது. மகானந்தா ஆறும் இமயமலையில் உருவாகிறது. டார்ச்சிலிங்கு மாவட்டத்தில் குர்சியோங்கிற்கு கிழக்கே சிம்லிக்கு அருகிலுள்ள மகால்திராம் மலையில் 2,100 மீட்டர் (6,900 அடி) உயரத்தில் பக்லசோரா அருவியாக விழுகிறது. பின்னர் மகானந்தா வனவிலங்கு சரணாலயம் வழியாகப் பாய்ந்து சிலிகுரிக்கு அருகிலுள்ள சமவெளிகளில் இறங்குகிறது. இது இயல்பைகுரி மாவட்டத்தைத் தொடுகிறது.  
பஞ்சகர் மாவட்டத்தில் உள்ள தெண்டுலியா அருகே வங்காளதேசத்தில் நுழைந்து, தெண்டுலியாவுக்குப் பிறகு 3 கிலோமீட்டர் (1.9 மைல்) தூரம் பாய்ந்து இந்தியாவுக்குத் திரும்புகிறது. மேற்கு வங்காளத்தின் உத்தர் தினாச்பூர் மாவட்டம் மற்றும் பீகாரில் உள்ள கிசன்கஞ்சு, பூர்னியா மற்றும் கதிகார் மாவட்டங்கள் வழியாகப் பாய்ந்த பிறகு, மேற்கு வங்காளத்தின் மால்டா மாவட்டத்தில் நுழைகிறது. மகானந்தா ஆறு இம்மாவட்டத்தை இரண்டு பகுதிகளாகப் பிரிக்கிறது. ஒன்று கிழக்குப் பகுதி. இப்பகுதி முக்கியமாக பழைய வண்டல் மண் மற்றும் ஒப்பீட்டளவில் வளமற்ற மண்ணைக் கொண்டது, பொதுவாக பாரிந்து (பாரேந்திரபூமி) என்று அழைக்கப்படுகிறது. இரண்டாவது மேற்குப் பகுதி. இப்பகுதி மேலும் காலிந்திரி ஆற்றால் மேலும் இரண்டு பகுதிகளாகப் பிரிக்கப்படுகிறது. இதில் வடக்குப் பகுதி "தால்" என்று அழைக்கப்படுகிறது. இது தாழ்வான பகுதி மற்றும் மழைக்காலங்களில் வெள்ளத்தால் பாதிக்கப்படுகிறது. தெற்குப் பகுதி மிகவும் வளமான நிலத்தையும் அடர்த்தியான மக்கள்தொகையையும் கொண்டது. இப்பகுதி பொதுவாக "தயரா" என்று அழைக்கப்படுகிறது.  
இது வங்காளதேசத்தில் உள்ள இராச்சாகி மாவட்டத்தில் உள்ள கோதகரியில் கங்கையுடன் இணைகிறது. இதில் 324 கிலோமீட்டர்கள் (201 மைல்கள்) இந்தியாவிலும், 36 கிலோமீட்டர்கள் (22 மைல்கள்) வங்காளதேசத்திலும் உள்ளன.  
மகானந்தா ஆற்றின் மொத்த வடிகால் பரப்பளவு 20,600 சதுர கிலோமீட்டர் (8,000 சதுர மைல்) ஆகும், இதில் 11,530 சதுர கிலோமீட்டர் (4,450 சதுர மைல்) இந்தியாவில் உள்ளது.
# மகானந்தா ஆறு

## துணை ஆறுகள்

மகானந்தா ஆற்றின் முக்கிய துணை ஆறுகள் பாலசோன், மெச்சி, கன்காய் மற்றும் கலிந்திரி ஆறுகளாகும். கலிந்திரி மற்றும் மகானந்தா ஆறுகள் சங்கமிக்கும் கிழக்கே பழைய மால்டா நகரம் உள்ளது. சிலிகுரி பகுதியில் இது திரினாய், இரனோச்சோண்டி என அழைக்கப்படும் மூன்று துணை ஆறுகளையும் , சோகோர் மற்றும் தௌக்கு ஆகிய இரண்டும் ஒரே துணை ஆற்றைக் கொண்டுள்ளன.
# பாரான்-அட்ரு சட்டமன்றத் தொகுதி

**பாரான்-அட்ரு சட்டமன்றத் தொகுதி** *(Baran-Atru Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரான் மாவட்டத்தில் அமைந்துள்ளது. பாரான்-அட்ரு, ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# பாரான்-அட்ரு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | பானாசந்த் | இந்திய தேசிய காங்கிரசு</br> |  |
| 2013 | இராம்பால் | பாரதிய ஜனதா கட்சி</br> |  |
| 2018 | பானா சந்த் மேக்வால் | இந்திய தேசிய காங்கிரசு</br> |  |
| 2023 | இராதேசயாம் பைர்வா | பாரதிய ஜனதா கட்சி</br> | } |
# காளி சரண் முண்டா

**காளி சரண் முண்டா** (*Kali Charan Munda*) என்பவர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் சார்க்கண்டு மாநிலம் மகில் பகுதியினைச் சேர்ந்தவர். மேனிலைப் பள்ளிக் கல்வியினை முடித்துள்ள முண்டா இந்திய தேசிய காங்கிரசு கட்சியினைச் சார்ந்தவர். இவர், 2024ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில் கூண்டி மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினர் ஆனார். காளி சரண் முண்டா 26 செப்டம்பர் 2024 முதல் தொழிலாளர், ஜவுளி மற்றும் திறன் மேம்பாட்டுக் குழுவின் உறுப்பினராகப் பணியாற்றி வருகிறார்.
# ம. சு. இராமகுமார்

**ம. சு. இராமகுமார்** (*M. S. Ramakumar*) என்பவர் இந்தியாவைச் சேர்ந்த ஓர் இயந்திரப் பொறியாளர் ஆவார். மல்லசமுத்திரம் சுப்பிரமணியம் ராமகுமார் என்ற பெயராலும் அறியப்படும் இவர் விஞ்ஞானி மற்றும் தானியங்கியல் எனப் பன்முக அறிஞராகத் திகழ்ந்தார். இந்திய அணுசக்தி மற்றும் பாதுகாப்பு நோக்கங்களுக்காக தானியங்கியல் தொழில்நுட்பங்களை உருவாக்குவதில் பெயர் பெற்றார். டிராம்பேயில் உள்ள பாபா அணு ஆராய்ச்சி மையத்தின் அணு எரிபொருள்கள், தானியங்கியல் மற்றும் உற்பத்தி குழுவின் இயக்குநராக இருந்தார். இந்த நிறுவனத்தில் தானியங்கி தொலைதூர கையாளுதல் பிரிவின் முதல் தலைவராக இவர் இருந்தார். இந்தியாவில் எந்திரன் தொழில்நுட்பத்திற்கு முன்னோடியாக இருந்தார். 1998 ஆம் ஆண்டு இந்தியா நடத்திய பொக்ரான்-II சோதனைக்குப் பின்னால் இருந்த முக்கிய நபர்களில் இராமகுமார் ஒருவராக இருந்தார். 1998 ஆம் ஆண்டு சோதனைகளுக்கான மின் உலைகளுக்கான நிகழ்நேர எரிபொருள் நிரப்புதல் மற்றும் குளிரூட்டும் பாதை ஆய்வு அமைப்புகளை இவரது குழுதான் உருவாக்கியது.  
இராமகுமார் தானியங்கியல் மற்றும் தானியங்கி தொலைதூர கையாளுதல் தொழில்நுட்பம் குறித்து பல கட்டுரைகளை வெளியிட்டார். மேலும் பன்னாட்டு அளவில் புகழ்பெற்ற சில பத்திரிகைகளை சக மதிப்பாய்வு செய்தார். 2002 ஆம் ஆண்டு அகமதாபாத்தில் இந்திய விண்வெளி ஆராய்ச்சி அமைப்பின் விண்வெளி பயன்பாட்டு மையத்தால் ஏற்பாடு செய்யப்பட்ட கணினி பார்வை, படிமம் மற்றும் புகைப்படச் செயலாக்கம் குறித்த இந்திய மாநாட்டின் ஆலோசனைக் குழுவில் உறுப்பினராக இருந்தார். மேலும் மும்பையில் உள்ள இந்திய தொழில்நுட்பக் கழகத்தின் வெளிப்புற ஆய்வாளராகவும் இருந்தார். 1999 ஆம் ஆண்டு இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.
# சமத்துவ மற்றும் உள்ளடக்க மையம்

**சமத்துவ மற்றும் உள்ளடக்க மையம்** (*Centre for Equality and Inclusion*) என்பது இந்தியாவின் புது தில்லியை தளமாகக் கொண்ட ஓர் அரசு சாரா அமைப்பாகும். பெண்களின் உரிமைகளை இவ்வமைப்பு ஊக்குவிக்கிறது. 2009 ஆம் ஆண்டு சமூக சேவகர் சாரா அப்துல்லா பைலட்டு மற்றும் உலோரா கிருட்டிணமூர்த்தி பிரபு ஆகியோர் இணைந்து இவ்வமைப்பை நிறுவினர். and Lora Krishnamurthi Prabhu.  
2010 ஆம் ஆண்டில் பொது இடங்களில் பாலின அடிப்படையிலான வன்முறை குறித்து சமத்துவ மற்றும் உள்ளடக்க மையம் ஆராய்ச்சி மற்றும் ஆலோசனைகளை மேற்கொண்டது. இதன் விளைவாக தேசிய மகளிர் ஆணையம் மற்றும் ஐக்கிய நாடுகள் வளர்ச்சித் திட்டம் அமைப்பும் இணைந்து தேசிய அளவிலான மாநாட்டிற்கு திட்டமிட வழிவகுத்தது. இதைத் தொடர்ந்து 2012 ஆம் ஆண்டில் சுபான் நூல்கள் பதிப்பகம் பின்தொடரும் பயம் என்ற புத்தகத்தை வெளியிட்டது. சமத்துவ மற்றும் உள்ளடக்க மையம் வழங்கிய குறிப்பிடப்பட்ட பல பரிந்துரைகள் நீதிபதி வர்மா குழு அறிக்கை மற்றும் குற்றவியல் சட்ட திருத்தச் சட்டத்தில் இணைக்கப்பட்டன.  
2014 ஆம் ஆண்டில், சமத்துவ மற்றும் உள்ளடக்க மையமும் உமீடு அமைப்பும் கூட்டு சேர்ந்து, பெண்களுக்கு மின்சார இழுவை வண்டிகளை வழங்கி அவர்களின் பொருளாதார வாய்ப்புகளை அதிகரிக்கும் ஒரு வழியை முன்னெடுத்தன.